da en da da da de da en en en en ro da da da da es da cs pl nb da de ro en en da da en da en eo fr da tr da fi en en fy da pt es en da sv da pl da da da sv en fr en da da en en da da en da da en da da en da en da en da da en da en da en da en da en da en sv da da da da da da da fr en en da da en da en da da da en da en da en da en da en da da en da en da en da da en da en en da da en da da en da da km cs en da da da de da en en en en ro da da da da es da cs pl nb da de ro en en da da en da en eo fr da tr da fi en en fy da pt es en da sv da pl da da da sv en fr en
Vedtægter - Kløver Motionscykelløb 2022
§3 Foreningens formål er at fremme e-cykling, samt cykling generelt og styrke det frivillige foreningsarbejde i Skanderborg kommune for derigennem at fremme den enkeltes og fællesskabets sundhed og trivsel.
4.1 Alle, der går ind for foreningens formål samt minimum er 15 år, kan blive medlem. Man er medlem af foreningen, når medlemskabet er registreret.
4.2 Kontingent fastsætte på generalforsamlingen efter forslag fra bestyrelsen.
4.3 Bestyrelsen kan ekskludere et medlem, der arbejder imod foreningen. Det ekskluderede medlem kan skriftligt forlange, at eksklusionen bliver prøvet på førstkommende generalforsamling.
5.1 Generalforsamlingen er foreningens øverste myndighed.
5.2 Bestyrelsen indkalder med minimum 1 måneds varsel alle medlemmer til den årlige generalforsamling. Generalforsamling afholdes inden udgangen af marts.
5.3 Forslag til dagsordenen sendes til formanden senest 14 dage før og medlemmerne skal have kendskab til den endelige dagsorden med bilag 8 dage før.
5.4 Stemmeret. Alle fremmødte medlemmer har stemmeret.
5.5 Alle, der er fyldt 15 år, kan vælges til bestyrelsen – dog skal formand og kasserer være fyldt 18 år
5.6 Alle afgørelser vedtages med simpelt flertal – dog skal vedtægtsændringer besluttes med 2/3 flertal. Alle afstemninger afgøres ved håndsoprækning. Dog skal der være skriftlig afstemning, hvis dirigenten bestemmer det eller 3 medlemmer på generalforsamlingen ønsker det samt ved alle kampvalg.
Valg af dirigent og stemmetællere
Fremlæggelse af regnskab til godkendelse
Forslag til handlingsplan og budget
Valg af bestyrelse og suppleant
6.1 Et flertal i bestyrelsen kan indkalde til en ekstraordinær generalforsamling, og bestyrelsen skal indkalde til en ekstraordinær generalforsamling, når mindst 20% af medlemmerne ønsker det.
6.2 Indkaldelsen til den ekstraordinære generalforsamling skal ske senest 14 dage efter modtagelsen af begæringen. Med indkaldelsen sendes den endelige dagsorden. Varsling som ved den ordinære generalforsamling.
7.1 Bestyrelsen står for den daglige ledelse af foreningen mellem de årlige generalforsamlinger.
7.2 Bestyrelsen består af minimum 3 bestyrelsesmedlemmer og maksimum 5 bestyrelsesmedlemmer, der vælges på den ordinære generalforsaming. Halvdelen er på valg i henholdsvis lige og ulige år. Der vælges 1 suppleant, som er på valg hvert år.
7.3 Bestyrelsen vælges for: 2 år og kan genvælges.
7.4 Der vælges hvert år en suppleant til bestyrelsen. Hvis et bestyrelsesmedlem forlader bestyrelsen i valgperioden indtræder suppleanten i stedet og bestyrelsen fordeler posterne mellem sig på ny.
7.5 Bestyrelsen er beslutningsdygtig med 1 bestyrelsesmedlem.
7.6 Bestyrelsen udarbejder et aftalepapir for dets interne samarbejde og kan nedsætte arbejdsgrupper efter behov.
8.1 Regnskabsåret er kalenderåret (regnskabsperioden er 1/1 -31/12)
8.2 Regnskabet føres af kassereren og skal indeholde oversigt over indtægter og udgifter samt en status. Bestyrelsen er ansvarlig for at udarbejde regnskabet.
8.3 Regnskabet forelægges bestyrelsen løbende samt tilses og revideres af den af generalforsamlingen valgte revisor.
9.1 Det er formanden eller kassereren, der har ret til at indgå aftaler på foreningens vegne. Bestyrelsen kan uddelegere retten til at disponere til enkelte bestyrelsesmedlemmer eller nedsatte arbejdsgrupper. Ved køb eller salg af fast ejendom skal hele bestyrelsen underskrive aftalen.
9.2 Der påhviler ikke foreningens medlemmer nogen personlig hæftelse for de forpligtelser, der påhviler foreningen.
§10 Ændringer af vedtægterne kan vedtages på en ordinær eller ekstraordinær generalforsamling, når forslaget er indsendt til tiden og mindst 2/3 af de fremmødte stemmeberettigede stemmer for forslaget.
§11 Opløsning af foreningen.
11.1 Foreningen kan opløses med 3/4 flertal af de fremmødte på to generalforsamlinger, som holdes med mindst en måneds mellemrum.
11.2 Ved opløsning af foreningen går foreningens formue til aktiviteter som støtter foreningens formål, dette besluttes på den opløsende generalforsamling.